CELEX: 31989D0246
Language: el
Date: 1989-03-28 00:00:00
Title: 89/246/ΕΟΚ: Απόφαση της Επιτροπής της 28ης Mαρτίου 1989 που επιτρέπει στην Ομοσπονδιακή Δημοκρατία της Γερμανίας τον περιορισμό της εμπορίας σπόρων προς σπορά ορισμένων ποικιλιών καλλιεργούμενων φυτικών ειδών (Το κείμενο στην γερμανική γλώσσα είναι το μόνο αυθεντικό)

Avis juridique important

|

31989D0246

89/246/ΕΟΚ: Απόφαση της Επιτροπής της 28ης Mαρτίου 1989 που επιτρέπει στην Ομοσπονδιακή Δημοκρατία της Γερμανίας τον περιορισμό της εμπορίας σπόρων προς σπορά ορισμένων ποικιλιών καλλιεργούμενων φυτικών ειδών (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 099 της 12/04/1989 σ. 0031 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Μαρτίου 1989  που επιτρέπει στην Ομοσπονδιακή Δημοκρατία της Γερμανίας τον περιορισμό της εμπορίας σπόρων προς σπορά ορισμένων ποικιλιών καλλιεργουμένων φυτικών ειδών  (Το κείμενο στη γερμανική γλώσσα είναι το μόνο αυθεντικό)  (89/246/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 15 παράγραφοι 2 και 3,  την αίτηση που υπέβαλε η Ομοσπονδιακή Δημοκρατία της Γερμανίας,  Εκτιμώντας:  ότι, σύμφωνα με το άρθρο 15 παράγραφος 1 της οδηγίας 70/457/ΕΟΚ οι σπόροι προς σπορά ή το υλικό πολλαπλασιασμού των ποικιλιών καλλιεργουμένων φυτικών ειδών που έχουν γίνει επίσημα αποδεκτά κατά το 1986 σε ένα τουλάχιστον κράτος μέλος και που πληρούν επίσης τους όρους που καθορίζονται στην οδηγία 70/457/ΕΟΚ, με ισχύ από 31ης Δεκεμβρίου 1988, δεν υπόκεινται σε κανέναν περιορισμό εμπορίας στην Κοινότητα ως προς την ποικιλία ·  ότι, εντούτοις, στο άρθρο 15 παράγραφος 2 της οδηγίας 70/457/ΕΟΚ προβλέπεται ότι στις περιπτώσεις που ορίζονται στο άρθρο 15 παράγραφος 3 δύναται να επιτραπεί σε κράτος μέλος, κατόπιν αιτήσεώς του, να απαγορεύει την εμπορία σπόρων προς σπορά και φυτών προς φύτευση ορισμένων ποικιλιών·  η Ομοσπονδιακή Δημοκρατία της Γερμανίας υπέβαλε αίτηση για να επιτραπεί η εμπορία ορισμένων ποικιλιών διαφόρων ειδών·  ότι οι ποικιλίες Ellire (ιταλική ήρα) και Aurora (πολυετής ήρα) αποτέλεσαν το αντικείμενο επίσημων δοκιμών στη Γερμανία·  ότι, όσον αφορά την ποικιλία Ellire, τα αποτελέσματα των δοκιμών αποδεικνύουν ότι στην Ομοσπονδιακή Δημοκρατία της Γερμανίας, σε σύγκριση με τους εθνικούς κανόνες που διέπουν την αποδοχή των ποικιλιών στο εν λόγω κράτος μέλος, οι οποίοι εφαρμόζονται στα πλαίσια των ισχυουσών κοινοτικών διατάξεων, δεν υπάρχει διαχωρισμός από άλλη ποικιλία που γίνεται αποδεκτή στη Γερμανία (άρθρο 15 παράγραφος 3 στοιχείο α) πρώτη περίπτωση της οδηγίας 70/457/ΕΟΚ)·  ότι η εξέταση της εν λόγω περίπτωσης οδήγησε σε ορισμένες αμφιβολίες όσον αφορά την εκτίμηση της διάκρισης που γίνεται στο κράτος μέλος αποδοχής κατά την έννοια του άρθρου 12 στοιχείο α) παράγραφος 1 της οδηγίας 70/457/ΕΟΚ· ότι οι εν λόγω αμφιβολίες θα πρέπει να αποσαφηνισθούν·  ότι όσον αφορά την ποικιλία Aurora είναι αδύνατο να περατωθεί η εξέταση της αίτησης πριν από την προθεσμία που ορίζεται στο άρθρο 15 παράγραφος 1 της οδηγίας 70/457/ΕΟΚ για να εκτιμηθεί εάν η ποικιλία δεν ανταποκρίνεται, στη Γερμανία, στα αποτελέσματα που αποκτήθηκαν για μια άλλη συγκρίσιμη ποικιλία αποδεκτή στο εν λόγω κράτος μέλος (άρθρο 15 παράγραφος 3 στοιχείο γ) πρώτη περίπτωση της οδηγίας 70/457/ΕΟΚ)·  ότι, κατά συνέπεια, όσον αφορά τις προαναφερθείσες δύο ποικιλίες,η απόφαση 89/77/ΕΟΚ της Επιτροπής (3) παρέτεινε την εν λόγω προθεσμία για την Ομοσπονδιακή Δημοκρατία της Γερμανίας μέχρι τις 31 Μαρτίου 1989 έτσι ώστε να παρασχεθεί η δυνατότητα πλήρους αποσαφήνισης και εξέτασης·  ότι οι αμφιβολίες, όσον αφορά την εκτίμηση εάν η ποικιλία Ellire είναι σαφώς διακρινόμενη στο κράτος μέλος αποδοχής, έχουν πλέον αποσαφηνισθεί και υπάρχουν ενδείξεις ότι στο εν λόγω κράτος μέλος η ποικιλία είναι αποδεκτή σύμφωνα με τις διατάξεις της οδηγίας 40/475/ΕΟΚ και, επομένως, ανήκει στις ποικιλίες για τις οποίες εφαρμόζεται η προαναφερθείσα διάταξη του άρθρου 15 παράγραφος 1 της οδηγίας 70/457/ΕΟΚ·  ότι, η αίτηση της Ομοσπονδιακής Δημοκρατίας της Γερμανίας σχετικά με την εν λόγω ποικιλία είναι αποδεκτή και θα πρέπει να ικανοποιηθεί πλήρως·  ότι, όσον αφορά την ποικιλία Aurora, υπάρχουν ενδείξεις ότι απαιτούνται περαιτέρω στοιχεία για να συμπληρωθεί η απαραίτητη εκτίμηση·  ότι η εν λόγω προθεσμία θα πρέπει, επομένως, για την Ομοσπονδιακή Δημοκρατία της Γερμανίας, να παραταθεί για ανάλογη περίοδο έτσι ώστε να παρασχεθεί η δυνατότητα να συμπληρωθεί η εξέταση της αίτησης σχετικά με την ποικιλία αυτή (άρθρο15 παράγραφος 7 της προαναφερθείσας οδηγίας)·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στην Ομοσπονδιακή Δημοκρατία της Γερμανίας να απαγορεύσει στην επικράτειά της την εμπορία  σπόρων προς σπορά των ακολούθων ποικιλιών που περιλαμβάνονται στον κατάλογο ποικιλιών ειδών γεωργικών φυτών του 1989:  Φυτά χορτονομής  Lolium multiflorum  Ellire.  Άρθρο 2  Η άδεια που παρέχεται στο άρθρο 1 αποσύρεται εφόσον αποδειχθεί ότι δεν πληρούνται πλέον οι σχετικοί όροι.  .  Άρθρο 3  Η Ομοσπονδιακή Δημοκρατία της Γερμανίας γνωστοποιεί στην Επιτροπή και τα λοιπά κράτη μέλη την ημερομηνία από την οποία θα κάνει χρήση της έγκρισης που αναφέρεται στο άρθρο 1 καθώς και τις λεπτομερείς μεθόδους που θα χρησιμοποιηθούν.  Άρθρο 4  Η προθεσμία που ορίζεται στο άρθρο 15 παράγραφος 1 της οδηγίας 70/457/ΕΟΚ, όσον αφορά την Ομοσπονδιακή Δημοκρατία της Γερμανίας, από τις 31 Μαρτίου 1989 έως τις 30 Ιουνίου 1989 για την ποικιλία Aurora (Lolium perenne)  Άρθρο 5  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 28 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 187 της 16. 7. 1988, σ. 31.  (3) ΕΕ αριθ. L 30 της 1. 2. 1989, σ. 72.